
Comisia pentru buget, finanţe şi bănci

Bucureşti,     21.06.2002         

Nr. 22/341

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a  Guvernului nr. 56/2002 privind programul de măsuri de restructurare financiară a creanţelor deţinute de Autoritatea pentru Valorificarea Activelor Bancare  asupra agenţilor economici din sectorul agricol, cu care comisia noastră a fost sesizată în fond cu adresa Biroului Permanent nr. 308 din 17 iunie 2002.

PREŞEDINTE,

Prof. dr. Florin Georgescu

Comisia pentru buget, finanţe şi bănci

Bucureşti,       21.06.2002

Nr. 341

RAPORT

asupra proiectului de Lege pentru aprobarea Ordonanţei de urgenţă a  Guvernului nr. 56/2002 privind programul de măsuri de restructurare financiară a creanţelor deţinute de Autoritatea pentru Valorificarea Activelor Bancare  asupra agenţilor economici din sectorul agricol

Cu adresa nr. 308 din 17 iunie 2002, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru aprobarea Ordonanţei de urgenţă a  Guvernului nr. 56/2002 privind programul de măsuri de restructurare financiară a creanţelor deţinute de Autoritatea pentru Valorificarea Activelor Bancare  asupra agenţilor economici din sectorul agricol.

La întocmirea raportului s-au avut în vedere avizele primite de la Comisia pentru agricultură, silvicultură, industrie alimentară şi servicii specifice, Comisia juridică, de disciplină şi imunităţi, precum şi avizul Consiliului Legislativ.

La lucrările comisiei au participat 23 deputaţi, din totalul de 25 membri ai comisiei.

In urma examinării proiectului de Lege pentru aprobarea Ordonanţei de urgenţă a  Guvernului nr. 56/2002 privind programul de măsuri de restructurare financiară a creanţelor deţinute de Autoritatea pentru Valorificarea Activelor Bancare  asupra agenţilor economici din sectorul agricol, în şedinţa din 20 iunie 2002, comisia a hotărât, cu unanimitate de voturi, ca proiectul de lege să fie supus spre dezbatere şi adoptare Plenului Camerei Deputaţilor, în forma adoptată de Senat.

La lucrările comisiei nu au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii ministerelor de resort.

Proiectul de Lege a fost adoptat de Senat în şedinţa din data de 10 iunie 2002.

Prezentul proiect de Lege face parte din categoria legilor ordinare.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu

          Consilieri parlamentari:

           Onete Alexandru

           Bărdiţă Mariana

